**OBRAZLOŽENJE PRORAČUNA OPĆINE NEGOSLAVCI ZA 2023. GODINU I PREOJEKCIJA ZA 2024. I 2025. GODINU**

1. **UVOD**

Sukladno članku 42. Zakona o proračunu („Narodne novine” broj 144/21) Općina Negoslavci izradila je Proračun Općine Negoslavci za 2023. godinu i projekcije za 2024. i 2025. godinu.

Tijek izrade proračuna i pretpostavke za izradu proračuna prema odredbama Zakona o proračunu započinje donošenjem Smjernica ekonomske i fiskalne politike Vlade Republike Hrvatske na temelju kojih Ministarstvo financija izrađuje Upute za izradu proračuna jedinica lokalne i područne (regionalne) samouprave.

Zakonom o uvođenjem eura kao službene valute u Republici Hrvatskoj („Narodne novine” broj 57/22) u članku 69. propisano je da se proračuni, financijski planovi i drugi prateći dokumenti koji se u godini koja prethodi godini uvođenja eura pripremaju za razdoblja nakon dana uvođenja eura, a čija obveza sastavljanja donošenja i objavljivanja proizlazi iz odredaba propisa kojim se uređuje sustav proračuna, sastavljaju, donose i objavljuju na način da se vrijednosti u njima iskazuju u euru.

Prijedlog Proračuna za 2023. godinu s projekcijama za 2024. i 2025. godinu ima za cilj očuvati financijsku stabilnost, stvarati preduvjete za rast zaposlenih, voditi brigu o socijalno ugroženim skupinama društva, poboljšati standard i kvalitetu života svih stanovnika Općine, brinuti se o zaštiti okoliša, te podići razinu kvalitete javnih usluga.

Transparentnost proračuna očituje se kroz klasifikaciju – Izvore financiranja iz kojih je vidljivo iz koje skupine prihoda i primitaka se podmiruju rashodi i izdaci Općine. Prijedlogom skupine prihoda i primitaka se podmiruju rashodi i izdaci Općine. Prijedlogom Proračuna Općine Negoslavci za 2023. godinu planiraju se 1.695.202,08 eura te rashodi i izdaci u iznosu 1.754.927,34 eura. Razlika između planiranih prihoda i rashoda u visini 59.725,26 eura pokrit će se iz viška prihoda iz prijašnjih godina.

1. **OBRAZLOŽENJE OPĆEG DIJELA PRORAČUNA**
   1. **PRIHODI I PRIMICI**
      1. **Prihodi poslovanja**

Skupina 61 – Prihodi od poreza za 2023. godinu planirani su na temelju projekcija makroekonomskih varijabli, očekivanih pozitivnih kretanja ekonomskih aktivnosti koje će znatno utjecati na oporavak gospodarstva. Prema smjernicama ekonomske i fiskalne politike za razdoblje 2023. do 2025. godine procijenjen je rast BDP-a od 3%, u 2024. 2,7% te 2025. taj je rast procijenjen na 2,5%. Ovakve projekcije imat će učinak i na porezne prihodi Općine koji su u 2023. planirani u iznosu od 139.358,95 eura. Unutar poreznih prihoda najznačajniji su porez i prirez na dohodak koji su planirani u iznosu 953.000,00 eura. Porezi na imovinu planirani su u iznosu 90.000,00 eura, a porez na robu i usluge 7.000,00 eura.

Skupina 63- značajnu skupinu prihoda unutar prihoda poslovanja su prihodi od pomoći iz inozemstva i subjekata unutar općeg proračuna koji su planirani u visini 1.407.525,38 eura.

U strukturi na podskupinama računa planirano je:

633 – Pomoći proračunu iz drugih proračuna – 404.804,57 eura. Unutar ove skupine planirana su sredstva od pomoći fiskalnog izravnanja u iznosu 265.445,62 eura. U ovoj podskupini planirana su sredstva od tekućih i kapitalnih pomoći iz državnog proračuna i to za izgradnju nerazvrstanih cesta, održavanje javne rasvjete, uređenja centra naselja.

634 – Pomoći od izvanproračunskih korisnika u iznosu od 73.661,16 eura odnose se prvenstveno na pomoći iz Fonda za zaštitu okoliša i energetske učinkovitosti za nabavku kanti za prikupljanje otpada te tekuće pomoći od HZZ-a za plaće djelatnika preko javnih radova.

638 – Pomoći temeljem prijenosa EU sredstava iznose 929.059,66 eura. U ovoj podskupini planirana su sredstva za izgradnju Dječjeg vrtića u Negoslavcima koji se financira iz EU fondova u iznosu 796.336,85 eura, planirana su sredstva na ime Projekt LAG groblje u iznosu 53.089,12 eura te program „Zaželi” u iznosu 79.633,69 eura.

Skupina 64 – Prihodi od imovine planiraju se u iznosu od 4.114,41 eura, a odnose se na prihode od koncesija, prihodi od naknade za korištenje javnih površina, zakupa poslovnog prostora i dr.

Skupina 65 – Prihodi od prodaje roba i usluga u iznosu 18.116,66 eura se prvenstveno odnose na prihodi od komunalne naknade u iznosu u iznosu 15.926,74 eura, naknade za grobno mjesto u iznosu 1.327,23 eura, komunalni doprinos, općinske pristojbe.

Skupina 66 – Prihod od donacija u iznosu od 126.086,67 se odnose na donacije od Zajedničkog veća općina za sufinanciranje izgradnje komunalne infratrukture.

U prijedlogu proračuna za 2023. godinu planirani su veći rashodi i izdaci u odnosu na planirane prihode i primitke u iznosu od 59.725,26 eura. Veći rashodi će se pokriti iz prenesenog viška prihoda iz prijašnjih godina. Nakon godišnjeg financijskog izvještaja za 2022. godinu i utvrđivanja financijskog rezultata, rebalansom će se korigirati višak prihoda.

* 1. **RASHODI I IZDACI**

Prijedlogom Proračuna Općine Negoslavci za 2023. godinu planirani su rashodi i izdaci u iznos od 1.174.927,34 eura.

* + 1. **RASHODI POSLOVANJA**

**Skupina 31 – Rashodi** za zaposlene planirani su u iznosu 166.633,49 eura, a odnose se na rashode petero zaposlenih u Općini Negoslavci te na plaće 21 osobe zaposlene na programu „Zaželi”.

Skupina 32 – Materijalni rashodi Općine planirani su u iznosu 203.663,15 eura.

U ovoj skupini planirana su sredstva za naknade troškova zaposlenima i to za prijevoz na posao i s posla, dnevnice za službeni put, seminare i stručna usavršavanja i ostali rashodi. Rashodi za materijal i energiju obuhvaćaju sredstva za nabavu uredskog materijala i materijala i sredstava za čišćenje i održavanje na ime programa „Zaželi”. Rashodi za usluge obuhvaćaju usluge za održavanje građevinskih objekata, opreme, održavanje prijevoznih sredstava, održavanje javnih površina, održavanje divljih deponija, sredstva za intelektualne usluge, izradu projektnih dokumentacija i druge. Ostali nespomenuti rashodi poslovanja čine naknade za rad predstavničkih i izvršnih tijela, premije osiguranja, reprezentaciju, pristojbe i naknade i ostale nespomenute rashode.

Skupina 34 – Financijski rashodi planirani su u iznosu 4.512,58 eura uključuju usluge banaka i platnog prometa.

Skupina 36 – Pomoći dane u inozemstvo i unutar općeg proračuna odnose se na pomoći proračunskim korisnicima drugih proračuna i to Osnovnoj školi u Negoslavcima te županijskom proračunu za sufinanciranje projekta prijevoza umirovljenika, borbe protiv opojnih droga.

Skupina 37 – Naknade građanima i kućanstvima prvenstveno se odnose na pomoći obiteljima i kućanstvima socijalno ugroženih građana, jednokratne pomoći za potrebe liječenja, rashode prijevoza učenika, jednokratne pomoći umirovljenicima, pakete za potrebite, dječje paketiće, sufinanciranje prijevoza građana, nabavku obuće za djecu osnovne škole i djecu predškole, nabavku radnih bilježnica, novčane pomoći za đake prvake i drugo.

Skupina 38 – Ostali rashodi planirani su u iznosu 73.130,27 EUR, a obuhvaćaju tekuće i kapitalne donacije. Kapitalne donacije odnose se na kapitalne donacije vjerskim zajednicama u iznosu 19.908,42 eura i kapitane donacije poduzetnicima u iznosu 13.272,28 eura.

Tekuće donacije odnose se na donacije udrugama, vjerskim zajednicama i građanima.

* + 1. **RASHODI ZA NABAVU NEFINANCIJSKE IMOVINE**

Skupina 42 – Rashodi za nabavu proizvedene dugotrajne imovine planirani su u iznosu 1.126.153,03 eura.

421 – građevinski objekti odnose se prvenstveno na izgradnju Dječjeg vrtića u Negoslavcima koji su planirani u iznosu 796.336,85 eura, nastavak izgradnje nerazvrstanih cesta, te završetak radova na divjoj deponij Grabovo u Negoslavcima.

422 – postrojenja i oprema obuhvaća nabavku opreme za dječje igralište, nabavku urbano komunalne opreme te otale opreme.

1. **POSEBAN DIO RASHODA**

Ukupni rashodi i izdaci Proračuna za 2023. godinu planirani su u iznosu od 1.754.927,33 EUR. Prilikom planiranja rashoda i izdataka uzeta je u obzir realizacija istih u 2022. godini, njihova procjena po osnovi tekućih i/ili ugovorenih obveza za naredno razdoblje, mjere štednje i racionalizacija ukupnog poslovanja te predviđena dinamika realizacije planiranih kapitalnih ulaganja uz ograničenja uvjetovana ukupno planiranim proračunskim prihodima i primicima.

RAZDJEL 001 – OPĆINSKO VIJEĆE I OPĆINSKI NAČELNIK I TIJELA SAMOUPRAVE

Unutar ovog razdjela planirani su rashodi u iznosu od 1.754.927,33 EUR a odnose se na:

***Program 01: Donošenje akata i mjera iz djelokruga predstavničkog, izvršnog tijela***

***21.899,26 EUR***

Unutar ovog programa planirani su rashodi u ukupnom iznosu od 21.899,26 EUR, a odnose se na **aktivnosti predstavničkih i izvršnih tijela, potpora radu političkih stranaka kao i provedbu izbora za manjinska vijeća JLS**.

1. **Naknade za rad predstavničkih tijela 6.636,14 EUR**
2. **Naknade članovima povjerenstva 1.990,84 EUR**
3. **Lokalni izbori - izbori nacionalnih manjina 3.981,68 EUR**
4. **Premije osiguranja imovine 3.981,68 EUR**
5. **Tekuće donacije u novcu - političkim strankama 5.308,91 EUR**

**Opći cilj:** osigurati građanima potrebne informacije kroz predstavnike koje na izborima biraju u predstavničko tijelo. Donošenje kvalitetnih odluka i zaključaka na sjednicama vijeća s ciljem poboljšanja života na području Općine.

**Pokazatelji uspješnosti:** broj donesenih akata i odluka, broj održanih sjednica te broj vijesti objavljenih na web stranici i drugim medijima.

***Program 02: Donošenje i provedba akata i mjera iz djelokruga 307.120,58 EUR***

Unutar ovog programa planirani su rashodi u ukupnom iznosu od 265.312,90 EUR, a odnose se na **aktivnosti administrativnog, tehničkog i stručnog osoblja, kao i na bankarske usluge i usluge platnog prometa**.

Ova planirana sredstva odnose se na plaće zaposlenika i ostale rashode neophodne za njihov rad, nabavu uredskog materijala, usluge tekućeg i investicijskog održavanje zgrada i opreme, računalne usluge, premije osiguranja, troškovi telefona i poštarina, usluge promidžbe i informiranja, zakupnine i najamnine, troškove preventivnih zdravstvenih pregleda i dr.

**Opći cilj**: Izvršavanje poslova iz djelokruga rada, priprema i objava svih akata, provođenje donesenih odluka, praćenje njihovog izvršenja, poslovi nabave potrebni za funkcioniranje Jedinstvenog upravnog djela.

**Posebni cilj:** Kvalitetno i odgovorno vođenje poslova u svrhu koju je Jedinstveni upravni odjel osnovan, transparentan rad, informacije dostupne građanima i svakodnevni rad sa strankama i građanima općine.

**Pokazatelji uspješnosti:** usklađivanja općih akata sa zakonom i aktualnom zakonskom regulativom, redovno održavanje sjednica općinskog vijeća, priprema materijala za sjednice, njihova objava, praćenje aktivnosti korisnika koji se financiraju iz proračuna općine.

***Program 03: Protupožarna i civilna zaštita 7.963,37 EUR***

Unutar ovog programa planirani su rashodi u ukupni iznosu od 7.963,37 EUR, a odnose se na aktivnosti:

1. **Protupožarne zaštite 6.636,14 EUR**
2. **Civilne zaštite 1.327,23 EUR**

**Opći cilj:** provođenje protupožarne i civilne zaštite, sigurnost građana.

***Program 04: Javne potrebe u obrazovanju Općine Negoslavci 39.883,20 EUR***

Unutar ovog programa planirani su rashodi u ukupnom iznosu od 39.883,20 EUR, a odnose

se na aktivnosti Predškole pri OŠ Negoslavci, sufinanciranje javnog prijevoza učenika srednje

škole i Osnovne škole Negoslavci.

Ova sredstva odnose se na plaće zaposlenih u predškoli, ostale rashode za rad, nabavka preobuće za polaznike predškole i škole, rashodi na sufinanciranje ekskurzija djece i financiranje škole plivanja, ostali nespomenuti rashodi i ostali financijski rashodi.

**Opći cilj :** Provođenje redovitog programa predškolskog odgoja, kao i sufinanciranje određenih aktivnosti propisanih školskim kurikulumom za sve polaznike OŠ Negoslavci i sufinanciranje javnog prijevoza učenika srednjih škola.

**Pokazatelji uspješnosti:** Broj polaznika, broj aktivnosti koje se provode u okviru redovne djelatnosti broj roditelja zadovoljnih načinom na koji se vodi briga o naobrazbi, zdravlju, prehrani, tjelesnim i intelektualnim aktivnostima djece.

***Program 05: Održavanje objekata i uređaja komunalne infrastrukture***

***212.356,49 EUR***

Unutar ovog programa planirani su rashodi u ukupnom iznosu od  ***212.356,49 EUR***, a odnose se na aktivnosti:

1. **Održavanje komunalne infrastrukture 155.285,69 EUR**

Sanacija pješačkih staza 39.816,84 EUR

Uređenje NK Negoslavci - teretana i zgrada 39.816,84 EUR

Uređenje malonogometnog igrališta 42.471,30 EUR

Uređenje groblja (parking i ograda-Minist. Polj.) 33.180,70 EUR

1. **Materijal i dijelovi za održavanje javne rasvjete 13.272,28** EUR

Usluge tekućeg i investicijskog održavanja javne rasvjete 13.272,28 EUR

1. **Kapitalni projekt: Obnova centra općine 43.798,53 EUR**

***Program 06: Izgradnja objekata i uređaja Komunalne infrastrukture i opremanje***

***885.261,13 EUR***

Unutar ovog programa planirani su rashodi u ukupnom iznosu od **885.261,13 EUR**, a odnose se na aktivnosti:

1. **Izgradnja plinovoda, vodovoda i kanalizacije 858.716,57 EUR**

Izgradnja nerazvrstanih cesta 33.180,70 EUR

Plinovod, vodovod i kanalizacije 2.654,46 EUR

Divlja deponija GRABOVO 26.544,56 EUR

Izgradnja dječjeg vrtića 796.336,85 EUR

1. **Opremanje komunalnom opremom 26.544,56 EUR**

Oprema za odlaganje komunalnog otpada 26.544,56 EUR

***Program 07: Program javnih potreba u socijalnoj skrbi Općine Negoslavci***

***70.475,81 EUR***

Unutar ovog programa planirani su rashodi u iznosu od 70.475,81 EUR i odnose na slijedeće aktivnosti:

1. **Pomoć u novcu pojedincima i obiteljima 30.128,08 EUR**

Pomoć obiteljima i kućanstvima 2.654,46 EUR

Pomoć i njega u kući - jednokratne pomoći 6.636,14 EUR

Jednokratne pomoći umirovljenicima 9.290,60 EUR

Paketi za potrebite 1.990,84 EUR

Sufinanciranje prijevoza građana 9.556,04 EUR

1. **Pomoć u novcu pojedincima i obit. - đaci i paketići 4.512,58 EUR**

Pomoć obiteljima za đake prvake 1.990,84 EUR

Sportska nagrada 530,89 EUR

Ostale naknade - dječji paketići 1.990,84 EUR

1. **Crveni križ 1.327,23 EUR**

Tekuće donacija Crveni križ 1.327,23 EUR

**Opći cilj:** Pomoć socijalno ugroženom stanovništvu, pomoć obiteljima za đake prvake, sufinanciranje prijevoza građana, i pomoć umirovljenicima.

**Specifični cilj:** zadovoljiti svaki vid socijalne pomoć na osnovu donesenih kriterija na osnovu odluke, u cilju povećanja osnovnih životnih uvjeta socijalno ugroženih obitelji i domaćinstva.

**Pokazatelji uspješnosti:** broj realiziranih zahtjeva upućenih prema Općini, broj stipendiranih studenata.

***Program 08: Program javnih potreba u kulturi 73.130,27 EUR***

Unutar ovog programa planirani su rashodi u iznosu od 73.130,27 EUR i odnose na slijedeće aktivnosti:

1. **Vjerske zajednice - pomoć u radu 23.226,49 EUR**
2. **Djelatnost kulturno-umjetničkih društava 5.308,91 EUR**
3. **Kulturne manifestacije 1.990,84 EUR**
4. **Zajedničko veće općina 5.308,91 EUR**
5. **Udruge 37.295,11 EUR**

**Opći cilj**: poticanje rada kulturnih udruga sa području Općine Negoslavci i susjednih mjesta, očuvanje i promoviranje kulturne baštine.. Kapitalne donacije SPCO.

**Specifični ciljevi:** poticanje i očuvanje kulturne baštine, rad sa mještanima, posebno mladima putem udruga koje se bave kulturom, njegovanje tradicionalnih kulturnih obilježja, poticanje na zdrav način života, koje utječe na sve dobne skupine mještana, razvija natjecateljski duh, i promovira zdravlje.

**Pokazatelji uspješnosti:** broj održanih kulturnih manifestacija, sudjelovanje na domaćim i međunarodnim manifestacijama koje pridonose promociji Općine. Uređenje Srpske pravoslavne crkve.

***Program 09: Javna potrebe u športu 57.203,53 EUR***

U okviru ovog programa planirani su rashodi u iznosu od 57.203,53 EUR a odnose se na aktivnost **Tekuće donacije sportskim udrugama** po slijedećim stavkama:

**Tekuće donacije športskim organizacijama 53.089,12 EUR**

**Tekuće donacije šahovski klub 2.389,01 EUR**

**Tekuće donacije za sportske manifestacije 1.725,40 EUR**

**Opći cilj:** poticanje rada sportskih udruga sa području Općine Negoslavci, očuvanje i promoviranje sportskih natjecanja i bavljenja sportom djece i mladih.

**Specifični ciljevi:** poticanje bavljenja sportom, posebno mladima putem udruga koje se bave sportom, poticanje na zdrav način života koje utječe na sve dobne skupine mještana, razvija natjecateljski duh i promovira zdravlje.

**Pokazatelji uspješnosti:** broj održanih natjecanja, sudjelovanje na domaćim i međunarodnim natjecanjima koje pridonose promociji Općine, broj održanih natjecanja, broj ostvarenih planiranih programa i projekata, broj dodijeljenih nagrada i medalja.

***Program 10: Demografske mjere Općine Negoslavci* 34.507,93 EUR**

Unutar ovog programa planirani su rashodi u iznosu od 34.507,93 EUR, a odnose se na aktivnost **Demografske mjere Općine Negoslavci** i to:

**Pomoć za novorođeno dijete 3.981,68 EUR,**

**Stipendije i školarine 3.981,68 EUR,**

**Naknade za pomoć mladim obiteljima 13.272,28 EUR,**

**Naknade za pomoć poduzetnicima na području Općine 13.272,28 EUR.**

**Opći cilj:** Pomoć mladim obiteljima sa području općine i pomoć novootvorenim poduzetnicima sa područja općine, stipendiranje uspješnih studenata sa područja Općine.

**Pokazatelji uspješnosti:** broj realiziranih zahtjeva upućenih prema Općini za pomoć za novorođeno dijete, za sufinanciranje kupovine kuće i zahtjeva za pomoć poduzetnicima, broj stipendiranih studenata.

***Program 11: Zaželi 79.633,69 EUR***

Unutar ovog programa planirani su rashodi u ukupni iznosu od 79.633,69 EUR, a odnose se na aktivnost realizacije projekta Programa zapošljavanja žena - “Zaželi” faze III

**Rashodi za zaposlene 67.423,19 EUR**

**Materijalni rashodi 12.210,50 EUR**

**Opći cilj:** zapošljavanje 21 radnika, pomoć starima i nemoćnima.

**Pokazatelji uspješnosti:** zapošljavanje žena na poslovima pružanja potpore i pomoći starim i nemoćnim osobama kao i poboljšanje kvalitete života krajnjih korisnika tj. osoba u starijoj životnoj dobi pružajući im podršku u svakodnevnom životu.

KLASA: 400-01/22-01/01

URBROJ: 2196-19-02-22-15

Negoslavci, 27.12.2022. godine

**PREDSJEDNIK OPĆINSKOG VIJEĆA**

Miodrag Mišanović